May 15,2015
త్వరలోనే హైదరాబాద్‌లో ఎయిర్‌టెల్‌ 4జి సేవలు
              చెన్నై: ఎయిర్‌టెల్‌ 4జీ సేవల్ని ఈ రోజు చెన్నైలో ప్రయోగాత్మకంగా ప్రారంభించింది. మే నెలాఖరు నుండి ఈ సేవల్ని హైదరాబాద్‌, ముంబయిలోనూ ప్రారంభించనున్నట్లు భారతీ ఎయిర్‌టెల్‌ ఓ ప్రకటనలో తెలిపింది. ఈ రెండు నగరాల్లోనూ ప్రారంభించేందుకు అవసరమైన ఏర్పాట్లన్నీ పూర్తయ్యాయని పేర్కొంది. ఇప్పటికే దేశంలోని కోల్‌కతా, బెంగళూర్‌, పూణె, ఛండీఘడ్‌ తదితర 19 నగరాల్లో ఈ సౌకర్యం ఉందని, ఇప్పుడు మిగిలిన నగరాలకు దీన్ని విస్తరింప చేస్తున్నామని తెలిపింది. 2015 డిసెంబర్‌ నాటికి ఆంధ్రప్రదేశ్‌, హిమాచల్‌ ప్రదేశ్‌, ఈశాన్య రాష్ట్రాలు, పంజాబ్‌కు 2016 ఫిబ్రవరి నాటికి రాజస్థాన్‌కూ 4జీ సేవలు విస్తరించడం లక్ష్యంగా పనిచేస్తున్నామని ఎయిర్‌టెల్‌ తెలిపింది.
మీ స్నేహితులకు రికమెండ్ చెయ్యండి